́й бг҃ъ на́шъ, промышля́я и утвержда́я возлю́бленное своѐ достоя́ніе ст҃у́ю цр҃ковь, пра́ѻц҃євъ преступле́ніемъ ѿпа́дшихъ утѣша́я нело́жнымъ свои́мъ сло́вомъ, єщѐ въ раѝ ѡснова́ніе є́й положѝ: се́й бг҃ъ на́шъ, руково́дствуя ко ѻ́ному сп҃си́тельному ѡбѣтова́нію, не несвидѣ́тельствована себѐ ѡста́ви, но хотя́щее бы́ти спс̑ніе провозвѣсти́лъ пе́рвѣе чрезъ̑ пра́ѻц҃євъ и проро́кѡвъ, живоѡписа́лъ разли́чными ѡ́бразы: се́й бг҃ъ на́шъ, многоча́стнѣ и многоѡбра́знѣ дре́вле гл҃го́лавый ѻц҃є́мъ во про̑ро́цѣхъ, въ послѣ́докъ дні́й си́хъ гл҃го́ла на́мъ въ сн҃ѣ, и́мже и вѣ́ки сотворѝ, и́же возвѣстѝ ѻ́ч҃ее ѡ на́съ бл҃говоле́ніе, ѿкры̀ та̂инства нбс̑ная, увѣ́ри си́лою ст҃а́гѡ дх҃а ѡ и́стинѣ бл҃говѣ́стія, посла̀ апс̑лы во ве́сь мі́ръ проповѣ́дати єѵг̑ліе црс̑твія, утвердѝ ѻ́ное разли́чными си́лами и чудеса́ми